CELEX: 32020R0169
Language: et
Date: 2020-02-06 00:00:00
Title: Nõukogu määrus (EL) 2020/169, 6. veebruar 2020, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes

7.2.2020   
               
               
                  ET
               
               
                  Euroopa Liidu Teataja
               
               
                  L 36/1
               
            
         NÕUKOGU MÄÄRUS (EL) 2020/169,
         6. veebruar 2020,
         millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 26. aprill 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid ning millega tunnistatakse kehtetuks ühine seisukoht 2009/138/ÜVJP (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EÜ) nr 147/2003, (2) mis käsitleb teatavaid piiranguid Somaalia suhtes, on kehtestatud üldine keeld pakkuda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust, samuti Somaaliast puusütt importida, osta või vedada.
                  
               
                     (2)
                  
                  
                     Ühinenud Rahvaste Organisatsiooni Julgeolekunõukogu („ÜRO Julgeolekunõukogu“) võttis 15. novembril 2019 vastu resolutsiooni 2498 (2019). Resolutsioonis kinnitatakse taas üldist ja täielikku relvaembargot Somaalia suhtes ning muudetakse relvade ja nendega seotud materjalide Somaaliasse tarnimist puudutavaid erandeid, eelnevaid heakskiitmisi ja teatisi. Lisaks kinnitatakse resolutsioonis taas Somaalia puusöe impordi ja ekspordi keeldu ning kehtestatakse piirangud isetehtud lõhkeseadmete komponentidele.
                  
               
                     (3)
                  
                  
                     Nõukogu võttis 6. veebruaril 2020 vastu otsuse (ÜVJP) 2020/170, (3) millega muudetakse otsust 2010/231/ÜVJP kooskõlas ÜRO Julgeolekunõukogu resolutsiooniga 2498 (2019).
                  
               
                     (4)
                  
                  
                     Teatav osa kõnealustest meetmetest kuuluvad Euroopa Liidu toimimise lepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid neid meetmeid ühetaoliselt.
                  
               
                     (5)
                  
                  
                     Määrust (EÜ) nr 147/2003 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 147/2003 muudetakse järgmiselt.
            
                        1)
                     
                     
                        Artiklit 2a muudetakse järgmiselt:
                        
                                    a)
                                 
                                 
                                    punkt e asendatakse järgmisega:
                                    
                                                „e)
                                             
                                             
                                                sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused:
                                                
                                                            i)
                                                         
                                                         
                                                            asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia riiklike julgeolekujõudude arendamiseks, et tagada Somaalia elanike julgeolek, ning
                                                         
                                                      
                                                            ii)
                                                         
                                                         
                                                            Somaalia föderaalvalitsus või alternatiivse võimalusena liikmesriik, kes pakub rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktiga 11 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist;“;
                                                         
                                                      
                                          
                              
                                    b)
                                 
                                 
                                    lisatakse järgmine punkt:
                                    
                                                „ea)
                                             
                                             
                                                sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused:
                                                
                                                            i)
                                                         
                                                         
                                                            asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia julgeolekusektori institutsioonide (välja arvatud Somaalia föderaalvalitsuse institutsioonid) arendamiseks, et tagada Somaalia elanike julgeolek, ning
                                                         
                                                      
                                                            ii)
                                                         
                                                         
                                                            liikmesriik, kes pakub sellist rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktidega 12 ja 15 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed ja samal ajal teavitanud Somaalia föderaalvalitsust vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist;
                                                         
                                                      
                                                            iii)
                                                         
                                                         
                                                            komitee ei ole viie tööpäeva möödumisel asjaomase teate saamisest teinud negatiivset otsust;“.
                                                         
                                                      
                                          
                              
                  
                        2)
                     
                     
                        Artikli 3 lõige 1 asendatakse järgmisega:
                        
                           „1.   Artiklit 1 ei kohaldata
                           
                                       a)
                                    
                                    
                                       sellise mittesurmava sõjavarustuse müügi, tarnimise, üleandmise ja ekspordi rahastamise või sellele rahalise toetuse andmise suhtes, mis on ette nähtud üksnes humanitaar- või kaitseotstarbel kasutamiseks, ning rahu- ja lepitusprotsessi raames, sealhulgas julgeoleku valdkonnas, liidu või liikmesriikide institutsioonide väljaarendamisprogrammide jaoks ette nähtud materjalide suhtes, või
                                    
                                 
                                       b)
                                    
                                    
                                       sellise mittesurmava varustusega seotud tehnilise nõustamise, abi või väljaõppe pakkumise suhtes,
                                    
                                 kui tarniv liikmesriik või rahvusvaheline, piirkondlik või allpiirkondlik organisatsioon, kes pakub tehnilist nõustamist, abi või väljaõpet seoses sellise mittesurmava varustusega, on sellisest tegevusest eelnevalt teavitanud teavitamise eesmärgil ÜRO Julgeolekunõukogu resolutsiooni 751 (1992) punkti 11 alusel loodud komiteed.“
                        
                     
                  
                        3)
                     
                     
                        Artikli 3a lõige 2 asendatakse järgmisega:
                        
                           „2.   Saabumis- või väljumiseelse teabe andmise kohustust, eelkõige kõnealust teavet väljastavat isikut puudutavad, järgitavaid tähtaegu ja nõutavaid andmeid reguleerivad õigusnormid on ette nähtud tollialaste õigusaktide asjaomaste sätetega sisenemise ja väljumise ülddeklaratsioonide ning tollideklaratsioonide kohta (*1)“.
                        
                        
                           (*1)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1); komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1); komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).“"
                        
                     
                  
                        4)
                     
                     
                        Lisatakse järgmine artikkel:
                        
                           „Artikkel 3c
                           
                           
                              1.   Keelatud on Somaaliasse otse või kaudselt müüa, eksportida, tarnida või üle anda III lisas loetletud isetehtud lõhkeseadmete komponente liikmesriikide territooriumilt või liikmesriikide kodanike poolt väljaspool liikmesriikide territooriumi või liikmesriikide lipu all sõitvaid laevu või õhusõidukeid kasutades, välja arvatud juhul, kui selleks on eelnevalt andnud loa asjaomase liikmesriigi pädev asutus, mis on kindlaks määratud I lisas loetletud veebisaitidel.
                           
                           
                              2.   Liikmesriikide pädevad asutused ei anna lõike 1 kohast luba, kui on piisavalt tõendeid selle kohta, et eset (esemeid) kasutatakse või suure tõenäosusega võidakse kasutada Somaalias isetehtud lõhkeseadmete tootmiseks.“
                           
                        
                     
                  
                        5)
                     
                     
                        III lisa asendatakse käesoleva määruse lisaga.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. veebruar 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
               
            
         
         
            (1)  ELT L 105, 27.4.2010, lk 17.
         
            (2)  Nõukogu 27. jaanuari 2003. aasta määrus (EÜ) nr 147/2003, mis käsitleb teatavaid piiranguid Somaalia suhtes (EÜT L 24, 29.1.2003, lk 2).
         
            (3)  Nõukogu 6. veebruari 2020. aasta otsus (ÜVJP) 2020/170, millega muudetakse otsust 2010/231/ÜVJP, mis käsitleb Somaalia vastu suunatud piiravaid meetmeid (vt käesoleva Euroopa Liidu Teataja lk 5).
      
      
         
            LISA
            
               
                  
                     „III LISA
                     ARTIKLIS 3C OSUTATUD ESEMETE LOETELU
                     
                        1.   
                        
                           Nõukogu otsuse 2010/231/ÜVJP (1) IV lisa punktis 2 nimetamata vahendid ja seadmed, mis on spetsiaalselt loodud plahvatuste tekitamiseks elektrilisel või mitte-elektrilisel viisil (näiteks süütekomplektid, detonaatorid, süütajad ja süütenöör).
                        
                     
                     
                        2.   
                        
                           „Tehnoloogia“, mis on „vajalik“ punktis 1 loetletud esemete „tootmiseks“ või „kasutamiseks“. (Mõisted „tehnoloogia“, „vajalik“, „tootmine“ ja „kasutamine“ on määratletud sõjaliste kaupade ühises Euroopa Liidu nimekirjas (2).)
                        
                     
                     
                        3.   
                        Järgmised lõhkeained ja segud, mis sisaldavad üht või enamat nimetatud materjali:
                        
                                    Aine nimetus
                                 
                                 
                                    CASi nr (Chemical Abstracts Service Registry number)
                                 
                                 
                                    Kombineeritud nomenklatuuri (CN) kood (1)
                                 
                              
                                    Ammooniumnitraadi ja kütteõli segu (ANFO)
                                 
                                 
                                    6484-52-2 (ammooniumnitraat)
                                 
                                 
                                    3102 30 
                                    3102 40 
                                 
                              
                                    Nitrotselluloos (mis sisaldab üle 12,5 massiprotsendi lämmastikku
                                 
                                 
                                    9004-70-0
                                 
                                 
                                     
                                 
                              
                                    Nitroglükool
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    Pentaerütritooltetranitraat (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    Pikrüülkloriid
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-trinitrotolueen (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Lõhkeainete lähteained:
                        
                                    Aine nimetus
                                 
                                 
                                    CASi nr (Chemical Abstracts Service Registry number)
                                 
                                 
                                    Kombineeritud nomenklatuuri (CN) kood
                                 
                              
                                    Ammooniumnitraat
                                 
                                 
                                    6484-52-2
                                 
                                 
                                    3102 30 
                                 
                              
                                    Kaaliumnitraat
                                 
                                 
                                    7757-79-1
                                 
                                 
                                    2834 21 00 
                                 
                              
                                    Naatriumkloraat
                                 
                                 
                                    7775-09-9
                                 
                                 
                                    2829 11 00 
                                 
                              
                                    Lämmastikhape
                                 
                                 
                                    7697-37-2
                                 
                                 
                                    ex 2808
                                 
                              
                                    Väävelhape
                                 
                                 
                                    7664-93-9
                                 
                                 
                                    ex 2807
                                 
                              
                  
               “
            
               (1)  Nõukogu 26. aprilli 2010. aasta otsus 2010/231/ÜVJP, mis käsitleb Somaalia vastu suunatud piiravaid meetmeid ja millega tunnistatakse kehtetuks ühine seisukoht 2009/138/ÜVJP (ELT L 105, 27.4.2010, lk 17).
            
               (2)  ELT C 98, 15.3.2018, lk 1.
            
               (3)  Nomenklatuurikoodid on võetud nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (EÜT L 256, 7.9.1987, lk 1) artikli 1 lõikes 2 määratletud ja selle I lisas esitatud kombineeritud nomenklatuurist sellisel kujul, nagu need kehtivad käesoleva määruse avaldamise ajal ning mutatis mutandis vastavalt hilisemates õigusaktides tehtud muudatustele.